বিশ্ব হিন্দু পৰিষদৰ একালৰ সৰ্বেসৰ্বা নেতা তথা বৰ্তমান আন্তঃৰাষ্ট্ৰীয় হিন্দু পৰিষদৰ নেতা প্ৰবীণ ভাই টোগাড়িয়াৰ নেতৃত্বত দেশৰ হিন্দুত্ববাদী শিবিৰ দুভাগত বিভক্ত হোৱাৰ সময়তে বিজেপি চৰকাৰৰ নিষিদ্ধতা নেওচি উগ্ৰ হিন্দুত্ববাদী নেতাজন অসমলৈ আহিবই বুলি ঘোষণা কৰি ৰুদ্ৰৰূপ ধাৰণ কৰিছে ৰাষ্ট্ৰীয় বজৰং দলে।
বিজেপি চৰকাৰৰ নিষিদ্ধতা উলংঘা কৰি অসমলৈ প্ৰবীণ ভাই টোগাড়িয়া আহিবই বুলিও ঘোষণা কৰিছে বজৰং দলে। 'নিষিদ্ধতা সত্ত্বেও প্ৰবীণ টোগাড়িয়া নিশ্চিতভাৱে অসমলৈ আহিবই। অহা ১৮ আৰু ১৯ জুলাইত থকা আমাৰ অনুষ্ঠানৰ কাৰ্য্যসূচী কোনোপধ্যে সলনি নহয়,' নৰ্থ ইষ্ট নাও-ক জনালে ৰাষ্ট্ৰীয় বজৰং দলৰ অসম শাখাৰ মিডিয়া সমন্বয়ক দীপজ্যোতি দাসে।
বিজেপি চৰকাৰৰ নিষিদ্ধতাৰ বিৰুদ্ধে প্ৰতিবাদ কৰি ৰাজপথত মোদী-সোণোৱালৰ পুত্তলিকা জ্বলাই আজি ১৫ জুলাইত গুৱাহাটী প্ৰে'ছ ক্লাবৰ সন্মুখত গোপীনাথ বৰদলৈ পথ কিছুসময় অচল কৰি তোলে বজৰং দলৰ কৰ্মীসকলে।
বজৰং দলে গুৱাহাটীৰ উপৰি তিনিচুকীয়া, ডিব্ৰুগড়, বৰপেটা আৰু বঙাইগাঁৱতো আজি প্ৰতিবাদ সাব্যস্ত কৰা বুলি দাসে লগতে জনায়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
